Sovesh/autoresearch-or huggingface dataset:
ମିଥାଇଲଡୋପା (ଇଂରାଜୀ ଭାଷାରେ Methyldopa, ଏକ ବିକ୍ରୟ ନାମ ଆଲଡୋମେଟ /Aldomet) ଏକ ଔଷଧ ଯାହା ଉଚ୍ଚ ରକ୍ତଚାପ (high blood pressure) ରୋଗ ଚିକିତ୍ସାରେ ଦିଆଯାଏ ।  ଗର୍ଭାବସ୍ଥା ଉଚ୍ଚ ରକ୍ତଚାପରେ high blood pressure in pregnancy ଏହା ସବୁଠାରୁ ପସନ୍ଦ‌ଯୋଗ୍ୟ ଔଷଧ । ଅତ୍ୟୁଚ୍ଚ ଲକ୍ଷଣ‌ଯୁକ୍ତ ରକ୍ତଚାପ (very high blood pressure resulting in symptoms) ଥିଲେ ଅନ୍ୟାନ୍ୟ ଔଷଧ ପସନ୍ଦ କରାଯାଏ । ଏହା ପାଟିରେ ଦିଆଯାଏ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  ଔଷଧର ପ୍ରଭାବ ୫ ଘଣ୍ଟା ପରେ ଆସେ ଓ ପ୍ରାୟ ଗୋଟିଏ ଦିନ ରହେ । 

ଏହି ଔଷଧ ସେବନରେ ବ‌ହୁତ ନିଦ ଲାଗେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲୋହିତ ରକ୍ତ କଣିକା ଫାଟିଯାଏ (red blood cell breakdown), ଯକୃତ ସମସ୍ୟା ହୁଏ ଓ ଆଲର୍ଜି ପ୍ରତିକ୍ରିୟା (allergic reactions) ଦେଖାଯାଏ । ଆଲଫା-୨ ଆଡ୍ରେନର୍ଜିକ ରିସେପ୍ଟର ଆଗୋନିସ୍ଟ  alpha-2 adrenergic receptor agonist ଶ୍ରେଣୀର ମିଥାଇଲଡୋପା ଏକ ଔଷଧ ।   ସିମ୍ପାଥେଟିକ ସ୍ନାୟୁ ମଣ୍ଡଳର (sympathetic nervous system) କାର୍ଯ୍ୟ କମେଇବା ନିମନ୍ତେ ମିଥାଇଲଡୋପା ମସ୍ତିଷ୍କ‌କୁ ଉତ୍ତେଜିତ କରେ ।

ମିଥାଇଲଡୋପା ସନ ୧୯୬୦ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୪.୩୧ରୁ  ୯.୪୮ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର  ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

ଆଧାର 

ଔଷଧ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ I ଓ ପରମାଣୁ କ୍ରମାଙ୍କ ୫୩  ।

ଧର୍ମ

ଉପସ୍ଥିତି

ଗଠନ

ଉତ୍ପାଦନ

ସମସ୍ଥାନିକ

ବ୍ୟବହାର

ଆଧାର

ବାହାର ଲିଙ୍କ 
 Iodine at The Periodic Table of Videos (University of Nottingham)
 "Micronutrient Research for Optimum Health", Linus Pauling Institute, OSU Oregon State University
 ATSDR – CSEM: Radiation Exposure from Iodine 131 U.S. Department of Health and Human Services (public domain)
 ChemicalElements.com – Iodine
 who.int, WHO Global Database on Iodine Deficiency
 Oxidizing Agents > Iodine
 Seaweed. A chemical industry in Brittany, in the past and today.

ରସାୟନ ବିଜ୍ଞାନ
ମୌଳିକ
ବାଏ ବାଏ ଦିଲ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜୟଲକ୍ଷ୍ମୀ ମିଶ୍ର । ଏହି କଥାଚିତ୍ରଟିର ସଂଳାପ ରଚନା କରିଥିଲେ ସୁବ୍ରତ । କୁନାଲ ପଟ୍ଟନାୟକ ଏହି କଥାଚିତ୍ରଟିର କାହାଣୀ, ଚିତ୍ରନଟ୍ୟ, ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜ୍, ପଲ୍ଲବୀ ଓ ସାଶା । ପ୍ରୀତିରାଜ ଶତପଥୀ, ଜୀବନ ପଣ୍ଡା, ରାମ ବାବୁ, ଜୟଲକ୍ଷ୍ମୀ, ଶମ୍ଭୁ, ଆଶିଷ, ଟୁଲୁ, ବିଟୁ, କୁନାଲ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜୁଲାଇ ୩୧ ତାରିଖରେ ମୁକ୍ତିଲାଭ କରିଥିଲା ।

ଅଭିନୟ
 ରାଜ୍
 ପଲ୍ଲବୀ
 ସାଶା
 ପ୍ରୀତିରାଜ ଶତପଥୀ
 ଜୀବନ ପଣ୍ଡା
 ରାମ ବାବୁ
 ଜୟଲକ୍ଷ୍ମୀ
 ଶମ୍ଭୁ
 ଆଶିଷ
 ଟୁଲୁ
 ବିଟୁ
 କୁନାଲ ପଟ୍ଟନାୟକ

କାହାଣୀ

ଗୀତ ଏବଂ ସଙ୍ଗୀତ

ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଟୁନା ଓ ଉନା । ସଚ୍ଚି ମହାନ୍ତି ଓ ସନ୍ତୋଷ ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନନ୍ୟା ଶ୍ରୀତମ ନନ୍ଦ, କୁଳଦୀପ ପଟ୍ଟନାୟକ, ବିଶ୍ୱଜିତ ମହାପାତ୍ର, ନଭ୍ୟା ଜ୍ୟୋତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୨୨ର ଓଡ଼ିଆ କଥାଚିତ୍ର‌
ମମତା ଖରବ  (ଜନ୍ମ ୨୬ ଜାନୁଆରୀ ୧୯୮୨ ) ଭାରତୀୟ ଜାତୀୟ ମହିଳା ହକି ଦଳର ଜଣେ ପୂର୍ବତନ ଖେଳାଳି ତଥା ଅଧିନାୟିକା । ,ତାଙ୍କର ଜନ୍ମ ହରିୟାଣା ରାଜ୍ୟର ରୋହତକଠାରେ ହେଇଥିଲା । . ୨୦୦୨ ମସିହାରେ ହେଇଥିବା କମନୱେଲ୍‌ଥ ଖେଳର ମହିଳା ହକିର ଫାଇନାଲରେ ମମତା ଗୋଲ ଦେବା ଯୋଗୁଁ ଭାରତୀୟ ମହିଳା ହକି ଦଳ ସ୍ୱର୍ଣ୍ଣ ପଦକ ବିଜୟୀ ହେଇପାରିଥିଲା । ମହିଳା ହକି ଖେଳକୁ ନେଇ ନିର୍ମିତ ହେଇଥିବା ହିନ୍ଦୀ ଫିଲ୍ମ  " ଚକ୍ ଦେ ଇଣ୍ଡିଆ "ରେ ମମତା ନିଜେ ମହିଳା ହକି ଖେଳାଳି କୋମଲ ଚଉତାଲା ନାମକ ଚରିତ୍ରରେ ଅଭିନୟ କରିଥିଲେ । ସେ ବର୍ତ୍ତମାନ ହରିୟାଣାରେ ପୋଲିସ ବିଭାଗରେ ଡେପୁଟି ସୁପରିନଟେଣ୍ଡେଣ୍ଟ ଭାବରେ କାର୍ଯ୍ୟରତ । . ତାଙ୍କୁ ଭାରତ ସରକାର ଅର୍ଜୁନ ପୁରସ୍କାରରେ ସମ୍ମାନିତ କରିଛନ୍ତି । 

ପ୍ରାରମ୍ଭିକ ଜୀବନୀ ଓ ଶିକ୍ଷା 

ହରିୟାଣାର ରୋହତକ ସହରର ମଡେଲ ଟାଉନ ଆଞ୍ଚଲରେ ତାଙ୍କ ପିତା ମାତା ରହନ୍ତି ଓ ମମତା ସେଠାକାର ସ୍କୁଲରେ ଶିକ୍ଷା ଲାଭ କରିଥିଲେ । ତାଙ୍କ ପିତା ହରିପାଳ ସିଂହ ଜଣେ ସ୍କୁଲ ଶିକ୍ଷକ  ଓ ତାଙ୍କର ୬ ଜଣ ସନ୍ତାନ ସନ୍ତତି ଥିଲେ । ତେଣୁ  ନିମ୍ମ ମଧ୍ୟବିତ୍ତ ପରିବାରର ମମତାଙ୍କୁ ତାଙ୍କର କ୍ରୀଡ଼ାବିଦ୍‌ ହେବାର ସ୍ୱପ୍ନ ପୂରଣ କରିବାକୁ କଠୋର ସଂଘର୍ଷ କରିବାକୁ ହେଇଥିଲା ।  ତଥାପି ସେ ଦୃଢ଼ ମନୋବଳ ସହିତ ସେ ରୋହତକ ବିଶ୍ୱବିଦ୍ୟାଳୟରୁ ଡିଗ୍ରୀ ଶିକ୍ଷା ପ୍ରାପ୍ତ କରି ପାରିବା ସହ ନିଜସ୍ୱ ଉଦ୍ୟମରେ ହକି ଖେଳିବା ସିଖୁଥିଲେ ।ସେ ହରିୟାଣାର ମହିଳାମାନଙ୍କ ପାଇଁ ଏକ ଦୃଷ୍ଟାନ୍ତ ବୋଲି କୁହାଯାଇଥାଏ ।  ତାଙ୍କ ଦୁଇ ଭଉଣୀ ପୁନମ ଓ ସୁଷମା ମଧ୍ୟ ଜାତୀୟ ସ୍ତରରେ ହକି ଖେଳିଛନ୍ତି । 

କ୍ରୀଡ଼ା ଅବଦାନ 

ଜୁନିଅର ସ୍ତରରେ ବିଭିନ୍ନ ଜାତୀୟ ହକି ପ୍ରତିଯୋଗୀତାରେ ରାଜ୍ୟ ତରଫରୁ ଖେଳି ମମତା ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ସେ ଜାତୀୟ ୨୧ ବର୍ଷରୁ କମ  ଜୁନିଅର ଟୁର୍ଣ୍ଣାମେଣ୍ଟ , ୧୯୯୯ ମସିହାରେ ଖେଳିବା ସହ ୨୦୦୦ ମସିହାରେ ଅଲିମ୍ପିକ ପାଇଁ ଯୋଗ୍ୟତା ଅର୍ଜନ ତୁର୍ନାମେଣ୍ଟରେ ଖେଳି ଦଳକୁ ପ୍ରଥମ ସ୍ଥାନ ପାଇବାରେ ମୁଖ୍ୟ ଅଂଶ ଗ୍ରହଣ କରିଥିଲେ । କୁଆଲା ଲୁମପୁରଠାରେ ୨୦୦୦ ମସିହାରେ ହେଇଥିବା ୩ ଯ ମହିଳା ହକି ତୁର୍ନାମେଣ୍ଟରେ ଦଳ ପାଇଁ ସେ ବ୍ରୋଞ୍ଜ ପଦକ ଆଣିଥିଲେ । ଏହା ସହ ସେ ବିଶ୍ୱ କପ ସମେତ ବିଶ୍ୱର ସମସ୍ତ ମୁଖ୍ୟ ମହିଳା ହକି ପ୍ରତିଯୋଗୀତାରେ ଦେଶର ପ୍ରତିନିଧିତ୍ୱ କରିଥିଲେ ଓ ସମୟ କ୍ରମେ ଦଳର ଅଧିନାୟିକା ହେଇଥିଲେ । 

ତାଙ୍କର ଶ୍ରେଷ୍ଠ ପ୍ରଦର୍ଶନ ୨୦୦୨ ମସିହା କମନୱେଲ୍‌ଥ ମହିଳା ହକିରେ ରହିଥିଲା । ଏଥିରେ ଫାଇନାଲରେ ସେ ଗୋଲ ଦେଇ ଦଳ ପାଇଁ ସ୍ୱର୍ଣ୍ଣ ପଦକ ପାଇବାରେ ମୁଖ୍ୟ ଅଂଶ ନେଇଥିଲେ ।  
 

ପୁରସ୍କାର ଓ ସମ୍ମାନ 

ମମତାଙ୍କୁ ତାଙ୍କର ଅବଦାନ ପାଇଁ ବହୁ ପୁରସ୍କାର ମିଳିଛି । ଭାରତ ସରକାର ତାଙ୍କୁ ୨୦୦୩ ମସିହାରେ ଅର୍ଜୁନ ପୁରସ୍କାର ଦେଇଥିଲେ । ହରିୟାଣା ରାଜ୍ୟ ସରକାର ମଧ୍ୟ ତାଙ୍କୁ  ସମ୍ମାନ ଜନକ " ଭୀମ ପୁରସ୍କାର " ପ୍ରଦାନ କରିଥିଲେ । ତାଙ୍କୁ ରାଜ୍ୟ ସରକାର ପୋଲିସ ବାହିନୀରେ ଚାକିରି ପ୍ରଦାନ କରିଛନ୍ତି ଓ ସେ ବର୍ତ୍ତମାନ ହରିୟାଣା ପୋଲିସର ଜଣେ ଡେପୁଟି ସୁପେରିନଟେଣ୍ଡେନ୍ତ ଭାବରେ ଅବସ୍ଥାପିତ ।

ଆଧାର

ବାହାର ଲିଙ୍କ 
 Biography 
 Commonwealth Games Biography 
୧୯୮୨ ଜନ୍ମ
ଜୀବିତ ବ୍ୟକ୍ତି
ଭାରତୀୟ ହକି ଖେଳାଳି
ଅମରପୁର , ଭାରତୀୟ ରାଜ୍ୟ ବିହାରର ଏକ NAC ସହର । ଏହା ବଙ୍କା ଜିଲ୍ଲାର ଏକ ଅଂଶ ।

Demographics 
2001 ମସିହା ଜନଗଣନା ନାସୁସାରେ ଅମରପୁର  ର ଜନସଂଖ୍ୟା 20,930 ଥିଲା । ତାହା ମଧ୍ୟରୁ ପୁରୁଷ ସଂଖ୍ୟା 52 % ଥିବା ବେଳେ ମହିଳା ସଂଖ୍ୟା 48 % ଥିଲା ।ଏଠାରେ ସାକ୍ଷ୍ୟରତା ହାର42 % ଥିଲା ଯାହା ସେ ସମୟର ଜାତୀୟ ହାରଠାରୁ 8ଢେର କମ ରହିଥିଲା । 6 ବର୍ଷରୁ କମ ଆବାଦୀ18 % ରହିଥିଲା ।

ଭୌଗୋଳିକ ସ୍ଥିତି ଓ ଅର୍ଥନୈତିକ ଅବସ୍ଥା  
ଅମରପୁରର ଭୌଗୋଳିକ ଅବସ୍ଥିତି   25.03°N 86.9°Eଠାରେ । ସମୁଦ୍ରପତ୍ତନଠାରୁ ଏହାର ଉଛତା 190 ଫୁଟ ।  ଏହା ଏକ କୃଷି ଭିତ୍ତିକ ସହର ଏଠାରେ ମାର୍କେଟ , ବେଙ୍କ ଆଦି ଆଧୁନିକ ସୁବିଧା ରହିଛି । .

ଆଧାର
ଜବ ହ୍ୟାରୀ ମେଟ ସେଜଲ ହେଉଛି ୨୦୧୭ରେ ନିର୍ମିତ ରୋମାଣ୍ଟିକ କମେଡି ଚଳଚ୍ଚିତ୍ର ।  ଏହି ଚଳଚ୍ଚିତ୍ରଟି ଏମତିଆଜ ଅଲ୍ଲୀଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ ।  ଏହି ଚଳଚ୍ଚିତ୍ରରେ ଶାହାରୁକ ଖାନ ଓ ଅନୁଷ୍କା ଶର୍ମା ମୁଖ୍ୟ ଅଭିନୟ କରିଛନ୍ତି । 

ଏହି ଚଳଚ୍ଚିତ୍ରଟି ଶାହାରୁକ ଖାନ ଓ ଅନୁଷ୍କା ଶର୍ମାଙ୍କ ଅଭିନୀତ ୩ୟ ଚଳଚ୍ଚିତ୍ର ।  ଏହା ପୂର୍ବରୁ ସେମାନେ ରବ ନେ ବନାଦି ଯୋଡି(୨୦୦୮) ଓ ଜବ ତକ ହେ ଜାନ(୨୦୧୨)ରେ ମିଶିକି ଅଭିନୟ କରିଥିଲେ  । 

ଏହି ଚଳଚ୍ଚିତ୍ରଟି ଅଧିକାଂଶ ପ୍ରାଗୁ, ଅମସ୍ତେର୍ଡମ, ଭିଏନା ,ଲିଶବନ, ବୁଡପେଷ୍ଟ ଇଉରୋପ ଓ ମୁଖ୍ୟ ଜାଗା ଭାବରେ ପଞ୍ଜାବରେ ଶୂଟିଂ କରାଯାଇଛି । 
 
ଏହି ଚଳଚ୍ଚିତ୍ରର ସଙ୍ଗୀତରେ ସୁନିଧି ଚୌହାନ , ସାହିଦ ମାଲୀୟା , ଅର୍ଜିତ ସିଂ ,  ଶୈହିମାଲି ଖୋଲଗଡେ  ,ସେଫାଳି ଅଳଭର୍ସ,  ଦେବ ନେଗି ,  ଅମନ ତ୍ରିଖା ,  ନୂରେନ ସିଷ୍ଟର ,ପ୍ରଦୀପ ସିଂ ଶ୍ରନ ,  ପ୍ରୀତମ , ମୋହିତ ଚୌହାନ ,  ଆଦି କଂଣ୍ଠ ଦାନ କରିଛନ୍ତି  ।  ଓ ସଙ୍ଗୀତଗୁଡ଼ିକ ବହୁତ ଶ୍ରୁତି ମଧୁର ହୋଇପାରିଛି ଓ ଲୋକପ୍ରିୟ ହୋଇଛି  ।
 

ଦ ଟାଇମସ  ଅଫ ଇଣ୍ଡିଆର ଦେବର୍ତ୍ତି ଏସ ସେନ  କମେଣ୍ଟ ଦେଇଥିଲେ ଯେ ଏହି ସଙ୍ଗୀତଗୁଡ଼ିକ  ବହୁତ ମନମୁଗ୍ଧକର ଓ ଦର୍ଶକ ମନ୍ୱ ଏହାକୁ ବହୁତ ପସନ୍ଦ କରିବେ ।
କାର୍ବିନୋକ୍ସାମାଇନ, ବେପାର ନାମ ଆର୍ବିନୋକ୍ସା , ଏକ ଔଷଧ ଯାହା ହେ ଜ୍ୱର (ଘାସ ଜ୍ୱର), ଆଲର୍ଜିକ କଞ୍ଜକ୍ଟିଭାଇଟିସ ଏବଂ ହାଇଭ୍‌ସ  ସହିତ ଆଲର୍ଜି ପ୍ରସୂତ ରୋଗମାନଙ୍କର ଚିକିତ୍ସା କରିବା ପାଇଁ ବ୍ୟବହାର  କରାଯାଏ ।  ଏହା ପାଟିରେ ଦିଆଯାଏ ।  ସାଧାରଣତଃ ଶର୍ଦ୍ଦି କିମ୍ବା 2 ବର୍ଷରୁ କମ୍ ପିଲାମାନଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁଭାବ, ମୁଣ୍ଡ ବୁଲାଇବା, ଖରାପ ସମନ୍ୱୟ ଏବଂ ପେଟ ଯନ୍ତ୍ରଣା ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ ୟୁରିନାରି ରିଟେନସନ ଅନ୍ତର୍ଭୁକ୍ତ ହୋଇପାରେ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।  ଏହା ଏକ ଆଣ୍ଟିହାଇଷ୍ଟାମାଇନ୍ । 

୧୯୪୭ ମସିହାରେ କାର୍ବିନୋକ୍ସାମାଇନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୩ରେ ଚିକିତ୍ସା ବ୍ୟବହାରରେ ଆସିଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଷ୍ଟ୍ରରେ ୪ ମିଗ୍ରାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୦ ଡଲାର୍ ଥିଲା ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଔଷଧ
୧୧୬୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୧୬୫
ବଟ ତିଆରି ବର୍ଷ ଲେଖା
<b>କାଲସିଫାଇଲାକ୍ସିସ</b> ରୋଗ ହେଉଥିବା କୁହାଯାଏ ଯେତେବେଳେ ଚର୍ବି ତନ୍ତୁ ଏବଂ ଚର୍ମର ଗଭୀର ସ୍ତରରେ ଅବସ୍ଥିତ ଛୋଟ ରକ୍ତନଳୀଗୁଡ଼ିକର କାଲସିଫିକେସନ ହୋଇଯାଏ । ଏହି ରୋଗ ହେଲେ ସାଧାରଣତ ପ୍ରବଳ ଯନ୍ତ୍ରଣା ଏବଂ ଚର୍ମ ପରିବର୍ତ୍ତନ ହୋଇଯାଏ । ସେଗୁଡ଼ିକ ଚର୍ମର ଏକାଧିକ କ୍ଷେତ୍ରରେ ହୁଏ, ରୋଗ ହେବା ସ୍ଥାନ ମୋଟା ହୋଇ ଆରମ୍ଭ ହୁଏ ଓ ଯାହା ବାଇଗଣୀ ରଙ୍ଗରେ ପରିଣତ ହୁଏ ଏବଂ ପରେ ଏକ ଘାଆ ସୃଷ୍ଟି ହୁଏ। ରୋଗ ଜଟିଳ ହେଲେ ଅବସାଦ ଏବଂ ସେପ୍ସିସ  ହୋଇପାରେ ।

ଏହା ସାଧାରଣତଃ ଶେଷ ପର୍ଯ୍ୟାୟରେ ଥିବା ବୃକ୍‌କ ରୋଗରେ ହେବା ଦେଖାଯାଏ; ଯଦିଓ କ୍ରନିକ ବୃକ୍‌କ ରୋଗର ପୂର୍ବ ଅବସ୍ଥାରେ କିମ୍ବା ତୀବ୍ର କିଡନୀ ଆଘାତ ଥିଲେ ହୋଇପାରେ । କ୍ୱଚିତ୍ ଏହା ସାଧାରଣ ବୃକ୍‌କ କାର୍ଯ୍ୟ କରୁଥିବା ବ୍ୟକ୍ତିଙ୍କଠାରେ ହୋଇପାରେ । ମେଦବହୁଳତା, ମଧୁମେହ, କର୍କଟ, ୱାର୍ଫାରିନ୍ ଏବଂଜୀବସାର ଘ ସମେତ କେତେକ ଔଷଧ ଏବଂ ତନ୍ତୁ ଆଘାତ ସ୍ଥାନରେ ହୋଇପାରେ । ଏହାର ମୂଳ ପ୍ରଣାଳୀରେ ଛୋଟ ରକ୍ତନଳୀମାନଙ୍କର ସଂକୀର୍ଣ୍ଣତା, ରକ୍ତ ଜମାଟ ବାନ୍ଧିବା ଯୋଗୁ ରକ୍ତ ପ୍ରବାହ କମିଯାଏ ଓ କୋଷଗୁଡ଼ିକର ମୃତ୍ୟୁ ହୋଇଯାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଓ ଚର୍ମ ବାୟୋପ୍ସିଦ୍ୱାରା ନିଶ୍ଚିତ ହୋଇପାରିବ ।

ବାରମ୍ବାର ଡାଏଲିସିସ, କ୍ୟାଲସିଅମ୍ ପରିପୂରକ ଏବଂ ସୋଡିଅମ ଥାୟୋସଲଫେଟ୍ ଦେଇ ଏହାର ଚିକିତ୍ସା କରାଯାଏ । ଉଚ୍ଚ ପାରାଥାଇରଏଡ୍ ହରମୋନ୍ ଥିବା ବ୍ୟକ୍ତିଙ୍କ ପାଇଁ ସକ୍ରିୟ ଭିଟାମିନ୍ D ବଦଳରେ ସିନାକାଲସେଟ ବ୍ୟବହାର କରାଯିବା ଉଚିତ୍ । ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ ପ୍ରୟାସରେ ଘାଆର ଯତ୍ନ ଏବଂ ଯନ୍ତ୍ରଣା ପରିଚାଳନା କରାଯାଏ । ହାଇପରବାରିକ୍ ଅମ୍ଳଜାନ ଚିକିତ୍ସା କିଛି ଲୋକଙ୍କୁ ସାହାଯ୍ୟ କରିପାରେ । ସାଧାରଣ ଜୀବନ ପ୍ରତାଶା ଏକ ବର୍ଷରୁ କମ୍ ଅଟେ ଓ ଫଳାଫଳ ଖରାପ ରହେ । ସାଧାରଣତଃ ସେପ୍ସିସ ଯୋଗୁ ମୃତ୍ୟୁ ହୁଏ ।

କାଲସିଫାଇଲକ୍ସିସ ଏକ ବିରଳ ରୋଗ, ପ୍ରତିବର୍ଷ ୧୦,୦୦୦ ଲୋକଙ୍କ ମଧ୍ୟରୁ ପ୍ରତି ୪୦୦ ଲୋକଙ୍କ ମଧ୍ୟରୁ ପ୍ରାୟ ୪ ଜଣଙ୍କୁ ପ୍ରଭାବିତ କରିଥାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ଏବଂ ସମସ୍ତ ବୟସରେ ହୋଇପାରେ । ଏହି ଅବସ୍ଥା ପ୍ରଥମେ ୧୮୯୮ ମସିହାରେ ହ୍ୱାଇଟ ଏବଂ ବ୍ର୍ୟାଣ୍ଟ ବର୍ଣ୍ଣନା କରିଥିଲେ । ରୋଗର ଗୁରୁତ୍ୱ ୧୯୭୬ ମସିହାରେ ଜିପସ୍ଟେନ ନିର୍ଣ୍ଣୟ କରିଥିଲେ ।

ଆଧାର
ଯକୃତ ଅର୍ବୁଦ ରୋଗରେ ଯକୃତ ମଧ୍ୟରେ କିଛି ଅସ୍ୱାଭାବିକ ବୃଦ୍ଧି ହେବା ଦେଖାଯାଏ |  ସେମାନେ ହୁଏତ ମୃଦୁ (benign) କିମ୍ବା କ୍ଷତିକାରକ ( ଯକୃତ କର୍କଟ ) ହୋଇପାରନ୍ତି ।  ଲକ୍ଷଣଗୁଡ଼ିକରେ କିଛି ନ ଥିବାଠାରୁ  ଅନେକ କିଛି ଭିନ୍ନ ଲକ୍ଷଣ ହୋଇପାରେ ଯେପରିକି ଯକୃତର ବୃଦ୍ଧି, ପେଟ ଯନ୍ତ୍ରଣା, ହଳଦିଆ ଚର୍ମ ଏବଂ ଆଖି, ବାନ୍ତି ଏବଂ ଗଲୁ ହୋଇପାରେ | 

ବିନାଇନ ବା ମୃଦୁ ଅର୍ବୁଦରେ ହେମାଞ୍ଜିଓମା, ଯକୃତ ସିଷ୍ଟ, ହେପାଟିକ୍ ଗ୍ରାନୁଲୋମାସ୍ ଏବଂ ହେପାଟୋସେଲ୍ୟୁଲାର ଆଡେନୋମା (:en:hepatocellular adenomas) ଅନ୍ତର୍ଭୁକ୍ତ  |  ଯକୃତ ମଧ୍ୟରେ କ୍ଷତିକାରକ ଟ୍ୟୁମର ସୃଷ୍ଟି ହୋଇପାରେ କିମ୍ବା ଶରୀରର ଅନ୍ୟ ସ୍ଥାନରୁ ବିସ୍ତାର ହୋଇପାରେ (ମେଟାଷ୍ଟାସିସ୍)।  ଯକୃତ ମଧ୍ୟରେ ଅଧିକାଂଶ ସମୟରେ ହେପାଟୋସେଲ୍ୟୁଲାର କର୍କଟ , ଏହା ସହିତ ପିତ୍ତନଳି କର୍କଟ ଏବଂ ହେପାଟୋବ୍ଲାସ୍ଟୋମା ହୋଇପାରେ ।   ସେଗୁଡିକ ମେଡିକାଲ ଇମେଜିଙ୍ଗରେ ଆବିଷ୍କୃତ ହୋଇପାରେ ଏବଂ ତନ୍ତୁ ବାୟୋପ୍ସିଦ୍ୱାରା ସୁନିଶ୍ଚିତ କରାଯାଇପାରେ | 

ଅର୍ବୁଦର ପ୍ରକାର ଉପରେ ଚିକିତ୍ସା ନିର୍ଭର କରେ ଯେଉଁଥିରେ କେମୋଥେରାପି, ଅପରେଶନ ଏବଂ ଯକୃତ ପ୍ରତିରୋପଣ କରାଯାଇପାରେ ବା କିଛି ଆବଶ୍ୟକ ହୁଏନି  |  ଯକୃତର ବିନାଇନ ଅର୍ବୁଦ ଏକ ଅପେକ୍ଷାକୃତ ସାଧାରଣ ରୋଗ ଅଟେ |  ଯକୃତର କର୍କଟ ରୋଗ ସବୁଠାରୁ ସାଧାରଣତଃ  ମେଟାସ୍ଟାଟିକ ଅଟେ।  ଯକୃତ ଟ୍ୟୁମର ପାଇଁ ଅସ୍ତ୍ରୋପଚାରର ପ୍ରଥମ ବର୍ଣ୍ଣନା ୧୮00 ଶତକର ଶେଷ ଭାଗରୁ ଆରମ୍ଭ ହୋଇଥିଲା ଓ ସନ ୧୯୭୦ ଦଶକ ପରେ ହିଁ ପ୍ରମୁଖ ଅଗ୍ରଗତି ହୋଇଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
୧୬୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୬୫
ପଟୌଦି ରାଜମହଲ "ଇବ୍ରାହିମ କୋଠି" ନାମରେ ମଧ୍ୟ ପରିଚିତ , ଭାରତୀୟ ରାଜ୍ୟ ହରିୟଣାରେ ଥିବା ପଟୌଦିର ନୱାବଙ୍କ ରାଜମହଲ ।

ଇତିହାସ 
 
ଏହି ରାଜମହଲ ପଟୌଦି ରାଜ୍ୟର ୮ମ ନବାବ ଇଫ୍ତିଖର ଅଲି ଖାନ (1910-1952)(ଉଭୟ ଭାରତ ଓ ଇଂଲଣ୍ଡ ଜାତୀୟ ଦଳରେ କ୍ରିକେଟ ଖେଳିଥିବା ଏକ ମାତ୍ର ଭାରତୀୟ ଓ ଭାରତୀୟ ଜାତୀୟ କ୍ରିକେଟ ଦଳର ପୂର୍ବତନ ଅଧିନାୟକ) ଙ୍କଦ୍ୱାରା ପୁନର୍ନିର୍ମିତ ହେଇଥିଲା । ଏହି ମହଲ ଉପନିବେଶୀୟ ସ୍ଥାପତ୍ୟ ଶୈଳୀରେ ଦିଲ୍ଲୀ ସହରରେ ଥିବା ରାଜକୀୟ ମହଲର ନକଲ ଅନୁସାରେ ରବର୍ଟ ଟର ରସେଲଙ୍କଦ୍ୱାରା ନିର୍ମିତ ନକ୍ସା ଅନୁସାରେ ଅଷ୍ଟ୍ରିଆନ ସ୍ଥାପତ୍ୟବିଦ କାର୍ଲ ମୋଲ୍ଟ ଭନ ହାଇଞ୍ଜଙ୍କଦ୍ୱାରା ନିର୍ମିତ ହେଇଥିଲା । ପୂର୍ବରୁ ସେଠାରେ ଥିବା ପୁରାତନ ମହଲ "ଗୋଥିକ" ଶୈଳୀର । ଏଠାରେ ଉଲ୍ଲେଖନୀୟ ଯେ ରୋବର୍ଟ ଟର ରସେଲ ଭାରତରେ ମୁଖ୍ୟ ସ୍ଥପତି ଓ ନୂଆଦିଲ୍ଲୀର କନ୍ନଟ ପାଲେସ ଓ ତିନ ମୂର୍ତି ଭବନ ପରି ପ୍ରସିଦ୍ଧ ପ୍ରାସାଦସବୁର ଡିଜାଇନ ପ୍ରସ୍ତୁତ କରିଥିଲେ । 
ଏହାକୁ ପଟୌଦିର 9 ତମ ନୱାବ ମନସୁର ଅଲି ଖାନ (ପୂର୍ବତନ ଭାରତୀୟ ଜାତୀୟ କ୍ରିକେଟ ଦଳର ଅଧିନାୟକ)ଏକ ବିଳାସପୂର୍ଣ୍ଣ ହୋଟେଲ ପାଇଁ ବେସରକାରୀ ସଂସ୍ଥାକୁ ପ୍ରଦାନ କରିଥିଲେ । ତେଣୁ ରାଜମହଲରେ ଅନେକ ପରିବର୍ତ୍ତନ ହେବା ସହ ଏହା ଏକ ହୋଟେଲ ଭାବରେ ପ୍ରଖ୍ୟାତ ହେଇଥିଲା ।

ଫିଲ୍ମରେ ପଟୌଦି ରାଜମହଲ 
ଏହି ରାଜା ମହଲରେ ୨୦୦୪ ମସିହାରେ ହିନ୍ଦୀ ଫିଲ୍ମ "ବୀର ଜାରା"ର ସୁଟିଂ ହେଇଥିଲା ଓ ଅନାନ୍ୟ କେତେକ ହିନ୍ଦୀ ଫିଲ୍ମ ମଧ୍ୟ ଏଠାରେ ନିର୍ମିତ ହେଇଥିଲା ।

ମହଲର ପୁନର୍ନିର୍ମାଣ 

ମନସୁର ଅଲି ଖାନ ପଟୌଦିଙ୍କ ପୁତ୍ର ସୈଫ ଅଲି ଖାନ (ହିନ୍ଦୀ ଫିଲ୍ମ ଅଭିନେତା) ଏହାକୁ ପୁଣି ନିଜ ଅକ୍ତିଆରକୁ ନେଇ ତାହାର ପୁନର୍ନିର୍ମାଣ କରାଉଛନ୍ତି । ତାକୁ ପୁଣି ସେହି ପୂର୍ବ ପରି ଉପନିବେଶ ଶୈଳୀର ସ୍ଥାପତ୍ୟକୁ ଅଣାଯିବ । ତାଙ୍କ ଭାଷାରେ ଏହା ପୂର୍ବ ଐତିହ୍ୟ ବଜାୟ ରଖିବା ସହ ପର୍ଯ୍ୟଟକମାନଙ୍କ ପାଇଁ ଆକର୍ଷକ ହେବ । ଏହି ନିର୍ମାଣ କାର୍ଯ୍ୟ ଯୋଗୁଁ ଏହି ହୋଟେଲ ବର୍ତ୍ତମାନ ବନ୍ଦ ରହିଛି ।

ଆଧାର 

ହରିୟାଣା
ବ୍ରେକ୍ସପିପ୍ରାଜୋଲ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟନାମ ରେକ୍ସଲ୍ଟି, ହେଉଛି ଏକ ଆଟିପିକାଲ୍ ଆଣ୍ଟିସାଇକୋଟିକ୍  ଔଷଧ ଯାହା ସ୍କିଜୋଫ୍ରେନିଆ ଏବଂ ପ୍ରମୁଖ ଅବସାଦ ବେମାରୀର (MDD)  ଚିକିତ୍ସା ପାଇଁ ବ୍ୟବହୃତ ହୁଏ ।  ସ୍କିଜୋଫ୍ରେନିଆରେ ଏହା 12 ବର୍ଷରୁ ଅଧିକ ବୟସରେ ବ୍ୟବହୃତ ହୋଇପାରେ ।  ଏହା ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି ଏବଂ ଆକାଥିସିଆ ନାମକ ଏକ ଚଳପ୍ରଚଳ ଅସୁବିଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ମଧୁମେହ, ଜୁଆ ଖେଳ ସମସ୍ୟା ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ଅନ୍ତର୍ଭୁକ୍ତ ହୋଇପାରେ।  ଡିମେନ୍ସିଆ ଥିବା ବୟସ୍କ ବ୍ୟକ୍ତିଙ୍କ ମୃତ୍ୟୁ ଆଶଙ୍କା ଅଧିକ ଥାଏ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ |  ମସ୍ତିଷ୍କରେ ଏହା ଡୋପାମିନ, ସେରୋଟୋନୋନ ଓ ନରଆଡ୍ରେନାଲିନ ପ୍ରଭାବିତ କରି ଏହା କାମ କରେ ବୋଲି ବିଶ୍ୱାସ କରାଯାଏ । 

୨୦୧୫ରେ ଯୁକ୍ତରାଷ୍ଟ୍ରରେ ଏବଂ ୨୦୧୮ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ବ୍ରେକ୍ସପିପ୍ରାଜୋଲ୍ ଅନୁମୋଦିତ ହୋଇଥିଲା।   ୨୦୨୨ ସୁଦ୍ଧା ଏହା ବ୍ରିଟେନରେ ଉପଲବ୍ଧ ନୁହେଁ।  ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ମାସକୁ ପ୍ରାୟ ୧୨୦୦ ଡଲାର ଖର୍ଚ୍ଚ ହୋଇଥାଏ

ଆଧାର 

ଚିକିତ୍ସା ବିଜ୍ଞାନ
Translated from MDWiki
ହିନ୍ଦୁ ମହାପୁରାଣରେ " ମାଣ୍ଡବି" ମହାରାଜା କୁଶଦ୍ୱାଜ ଓ ତାଙ୍କ ପତ୍ନୀ ମହାରାଣୀ ଚନ୍ଦ୍ରଭାଗାଙ୍କ କନ୍ୟା ଥିଲେ । ସେ ରାମାୟଣର ଏକ ମୁଖ୍ୟ ଚରିତ୍ର ମହାରାଜା ଜନକଙ୍କ ଭ୍ରାତା ଥିଲେ । ସେହି ହିସାବରେ ସେ ସୀତାଙ୍କ ଭ୍ରାତା ଥିଲେ ଓ ତାଙ୍କର ନିଜର ଜଣେ ଭଗିନୀ ଶୁରୁତକୀର୍ତି ଥିଲେ । ସୁରୁତ କୀର୍ତି କୈକେଇଙ୍କ ପୁତ୍ର ଭରତ  ଙ୍କ ପତ୍ନୀ ହେଇଥିଲେ । ତକ୍ଷୀ ଓ ପୁଷ୍କଳ ନାମକ ଦୁଇଜଣ ପୁତ୍ର ମଧ୍ୟ ଥିଲେ ।

ପୁନଶ୍ଚ ଦେଖଣା 
 Ikshvaku Dynasty

ଆଧାର 

ହିନ୍ଦୁ ପୁରାଣ
ଅକ୍ସିକୋଡୋନ/ପାରାସେଟାମୋଲ, ଅକ୍ସିକୋଡୋନ/ ଆସେଟାମିନୋଫେନ ଭାବରେ ମଧ୍ୟ ଜଣାଶୁଣା ଏବଂ ବିକ୍ରୟ ନାମ ପେରକୋସେଟ, ଏକ ଔଷଧ ଯେଉଁଥିରେ ଓପିଏଡ୍ ଅକ୍ସିକୋଡୋନ ସହିତ ପାରାସିଟାମୋଲ (ଆସିଟାମିନୋଫେନ୍)ର ମିଶ୍ରଣ ଥାଏ ଓ ଏହା ମଧ୍ୟମରୁ ଗମ୍ଭୀର ଧରଣର ସ୍ୱଳ୍ପ ସମୟ ଯନ୍ତ୍ରଣା ପାଇଁ ବ୍ୟବହୃତ ହୁଏ । ଏହା ତୁରନ୍ତ ଏବଂ ବିସ୍ତାରିତ କାର୍ଯ୍ୟକ୍ଷମ ଔଷଧ ଭାବରେ ଆସେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିଶାଗ୍ରସ୍ତ, ନିଦ୍ରାଳୁ ଭାବ, ଗଲୁ, କୋଷ୍ଠକାଠିନ୍ୟ, ଆନାଫାଇଲାକ୍ସିସ୍, ନିମ୍ନ ରକ୍ତଚାପ ଏବଂ ଶ୍ୱାସକ୍ରିୟା ହ୍ରାସ ହୋଇପାରେ।  ଗର୍ଭାବସ୍ଥାରେ ବ୍ୟବହାର ଶିଶୁର ନବଜାତ ଓପିଓଏଡ୍ ପ୍ରତ୍ୟାହାର ସିଣ୍ଡ୍ରୋମ ହୋଇପାରେ ।

୧୯୭୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହା ଏକ ନିୟନ୍ତ୍ରିତ ଦ୍ରବ୍ୟ ଅଟେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୦ ମସିହା ସୁଦ୍ଧା ୯୦ଟି ବଟିକାର ମୂଲ୍ୟ ପ୍ରାୟ 22 ଡଲାର ଥିଲା ।

ଆଧାର 

ଚିକିତ୍ସା ବିଜ୍ଞାନ
ବିଜୟାନନ୍ଦ ବିଶ୍ୱାଳ (ଜନ୍ମ: ୧୬ ମଇ ୧୯୬୪) ଜଣେ ଭାରତୀୟ ଚିତ୍ରକର, ଯିଏକି ବିଜୟ ବିଶ୍ୱାଳ ନାମରେ ଜଣାଶୁଣା । ସେ ନାଗପୁରରେ ଭାରତୀୟ ରେଳବାଇର ଜଣେ ମୁଖ୍ୟ ଟିକେଟ ନିରୀକ୍ଷକ ଭାବରେ କାର୍ଯ୍ୟ କରୁଥିଲେ । ଚିତ୍ରକଳା ଜାରି ରଖିବା ପାଇଁ ସେ ସ୍ବେଚ୍ଛାକୃତ ଭାବେ ଭାରତୀୟ ରେଳରୁ ଅବସର ନେଇଥିଲେ ।

ଜନ୍ମ 
୧୯୬୪ ମସିହାର ମଇ ୧୬ ତାରିଖରେ ସେ ଅନୁଗୋଳ ଜିଲ୍ଲାର ପାଲଲହଡ଼ାଠାରେ ଜନ୍ମଗ୍ରହଣ କରିଥିଲେ ।

ପେଷା 
ସେ ରେଳ ବିଭାଗରେ ଚାକିରୀ କରିବାବେଳେ ଫାଙ୍କା ସମୟରେ କାଜଗ କଲମରେ ଚିତ୍ର ଆଙ୍କୁଥିଲେ । ସେ ମୁଖ୍ୟତଃ ୱାଟର୍ କଲର୍ ପେଣ୍ଟିଂ କରନ୍ତି । ତାଙ୍କର ଚିତ୍ରଗୁଡ଼ିକ ପ୍ରାୟତଃ ଭାରତର ଗ୍ରାମୀଣ ଜୀବନ ଉପରେ ଆଧାରିତ ।

ପୁରସ୍କାର ଓ ସମ୍ମାନ 
୨୦୦୮ ମସିହରେ ଓ ଟିଭିଦ୍ୱାରା ଆୟୋଜିତ ଏକ ଚିତ୍ରାଙ୍କନ ପ୍ରତିଯୋଗିତରେ ସେ ମହାପ୍ରଭୁ ଜଗନ୍ନାଥଙ୍କର ଏକ ୱାଟର୍ କଲର୍ ପେଣ୍ଟିଂ କରି ପ୍ରଥମ ହୋଇଥିଲେ । ତାଙ୍କ ଚିତ୍ରକଳା କାର୍ଯ୍ୟ ପାଇଁ ଓଡ଼ିଶା ସରକାରଙ୍କଦ୍ୱାରା ସେ ସମ୍ମାନିତ ହୋଇଛନ୍ତି । ସେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅନେକ ଚିତ୍ର ରେଳଗାଡ଼ି ସହିତ ଆଙ୍କିଥିଲେ, ଫଳରେ ତାଙ୍କୁ ମନ କି ବାତ କାର୍ଯ୍ୟକ୍ରମରେ ମୋଦୀ ପ୍ରଶଂସା କରିଥିଲେ ।

ଆଧାର

ବାହାର ଆଧାର 
 

 
୧୯୬୪ ଜନ୍ମ
ଜୀବିତ ବ୍ୟକ୍ତି
ଅନୁଗୋଳ ଜିଲ୍ଲାର ଲୋକ
ଓଡ଼ିଆ ଲୋକ
ଓଡ଼ିଆ ଚିତ୍ରକର
ମା କାନ୍ଦେ ଆଜି ପୁଅଟେ ପାଇଁ, ୨୦୦୨ରେ ମୁକ୍ତିଲାଭ କରିଥିବା ବଙ୍ଗଳା କଥାଚିତ୍ର, ଏହା ଓଡ଼ିଆ ଭାଷାରେ ଡବିଂ କରାଯାଇଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଧ୍ରୁବ ରଣା । ସ୍ନେହାଶୀଷ ଚକ୍ରବର୍ତ୍ତୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ସଲିଲ୍ ମିତ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅନୁପ୍ ସେନ୍‌ଗୁପ୍ତା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ପ୍ରସନ୍ନଜିତ୍ ଚାଟାର୍ଜୀ, ରଚନା ବାନାର୍ଜୀ, ଲକେଟ୍, ତାପସ ପାଲ୍, ପ୍ରିୟା ସେନ୍‌ଗୁପ୍ତା, ଦୀପଙ୍କର ଦେ, ଅନୁରାଧା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସିଦ୍ଧାନ୍ତ ମହାପାତ୍ର
 ପ୍ରସନ୍ନଜିତ୍ ଚାଟାର୍ଜୀ
 ରଚନା ବାନାର୍ଜୀ
 ଲକେଟ୍
 ତାପସ ପାଲ୍
 ପ୍ରିୟା ସେନ୍‌ଗୁପ୍ତା
 ଦୀପଙ୍କର ଦେ
 ଅନୁରାଧା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଶୋକ ଭଦ୍ରା । ପୂର୍ଣ୍ଣେନ୍ଦୁ ଦାସ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଟି. ସୌରୀ, ଇରା ମହାନ୍ତି, ଶୁଭାଶୀଷ, ଶୈଳଭାମା ମହାପାତ୍ର, ଅରବିନ୍ଦ ମୁଦିଲୁ ଓ ସଞ୍ଜୁକ୍ତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୦୨ର ଓଡ଼ିଆ କଥାଚିତ୍ର
ଲକ୍ଷ୍ମଣ ମୁଣ୍ଡା (ଜନ୍ମ: ୧୮ ଜୁଲାଇ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଲକ୍ଷ୍ମଣ ମୁଣ୍ଡା ୧୯୬୩ ମସିହାର ଜୁଲାଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଗୁନ ମୁଣ୍ଡା ଏବଂ ମାଆଙ୍କ ନାମ ସାବିତ୍ରୀ ମୁଣ୍ଡା ।

ରାଜନୈତିକ ଜୀବନ 
ଲକ୍ଷ୍ମଣ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି ।

ବିଧାନ ସଭା ସଭ୍ୟ ବିବରଣୀ

ଆଧାର

ବାହାର ଆଧାର 
 

୧୯୫୯ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ସୁନ୍ଦରଗଡ଼ ଜିଲ୍ଲାର ଲୋକ
୧୩ଶ ଓଡ଼ିଶା ବିଧାନ ସଭାର ସଭ୍ୟ
୧୫ଶ ଓଡ଼ିଶା ବିଧାନ ସଭାର ସଭ୍ୟ
୧୬ଶ ଓଡ଼ିଶା ବିଧାନ ସଭାର ସଭ୍ୟ
ମୁକ୍ତେଶ୍ୱର ଦେଉଳ ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ପର୍ଶୁରାମ ମନ୍ଦିରର ଅନତିଦୂରରେ ଅବସ୍ଥିତ । ଏହି ମନ୍ଦିରଟି ୯୫୦-୯୭୫ ମସିହା ମଧ୍ୟରେ ନିର୍ମାଣ କରାଯାଇଥିବା ଅନୁମାନ କରାଯାଏ । ଓଡ଼ିଶାରେ ହିନ୍ଦୁ ମନ୍ଦିର ଅନୁସନ୍ଧାନ ଏବଂ ଗବେଷଣାରେ ଏହାର ଭୂମିକା ଗୁରୁତ୍ୱପୂର୍ଣ୍ଣ ଅଟେ । ଏହି ମନ୍ଦିରର କାରୁକାର୍ଯ୍ୟ ପ୍ରାଚୀନ ବିକାଶର ନିଦର୍ଶନ ଦେଇଥାଏ, ଏଥିରୁ ଏକ ଶତ ବର୍ଷ ଧରି ବିଭିନ୍ନ ପରୀକ୍ଷାନିରୀକ୍ଷାର ପ୍ରାରମ୍ଭ ହୋଇଥିବା ଅନୁମାନ କରାଯାଏ; ଯାହା ଭୁବନେଶ୍ୱରରେସ୍ଥିତ ରାଜାରାଣୀ ମନ୍ଦିର ଏବଂ ଲିଙ୍ଗରାଜ ମନ୍ଦିରରେ ଦେଖିବାକୁ ମିଳେ । ଏହା ମଧ୍ୟ ସହରର ଏକ ପ୍ରମୁଖ ଦର୍ଶନୀୟ ସ୍ଥାନ ଅଟେ ।

ଇତିହାସ 
ଏହାର ନିର୍ମାଣ ୧୦ମ ଶତାବ୍ଦୀରେ ସୋମବଂଶୀ ଶାସନ ସମୟରେ କରାଯାଇଥିଲା । ଏହି ମନ୍ଦିରଟି ପର୍ଶୁରାମେଶ୍ୱର ମନ୍ଦିର ଏବଂ ବ୍ରହ୍ମେଶ୍ୱର ମନ୍ଦିର ନିର୍ମାଣ ମଧ୍ୟରେ ତିଆରି ହୋଇଥିଲା ବୋଲି ଅନେକ ଗବେଷଣାକାରୀ ଅନୁମାନ କରନ୍ତି । ଓଡ଼ିଶାର ବାକି ଦେଉଳମାନଙ୍କ ତୁଳନାରେ ଏହାର ଆକାର କମ (୩୫ ଫୁଟ), ମାତ୍ର ଏହାର ବାହାରଭାଗରେ ଥିବା ତୋରଣ ଓ ଭିତରର ପଥରରେ ଖୋଦା କାରୁକାର୍ଯ୍ୟ ରହିଛି । ଏହି ମନ୍ଦିରର ସମ୍ମୁଖ ଭାଗରେ ଥିବା ତୋରଣ ପାଖାପାଖି ସ୍ଥାନରେ ଥିବା ଅନ୍ୟ କୌଣସି ମନ୍ଦିରରେ ଦେଖିବାକୁ ମିଳେନାହିଁ । ଏକ ଶୈବ ଧାର୍ମିକ ସ୍ଥଳ ସହ ଏହା ଓଡ଼ିଶା ମନ୍ଦିର ନିର୍ମାଣ ଶୈଳୀର ଏକ ଉପାସନା ସ୍ଥଳ ।

ନିର୍ମାଣ ଶୈଳୀ 
୧୦ମ ଶତାବ୍ଦୀରେ ନିର୍ମିତ ଏହି ମନ୍ଦିର ଏକ ଛୋଟ, କାରୁକାର୍ଯ୍ୟ ଓ ସୂକ୍ଷ୍ମ କଳାରେ ଭରା ଏକ ବିଶ୍ୱକର୍ମା ମହାରଣା କାରୁକାର୍ଯ୍ୟର ନିଦର୍ଶନ । ଏହା ପାଖରେ ଏକ ପୋଖରୀ ଭକ୍ତମାନଙ୍କଦ୍ୱାରା ବ୍ୟବହାର କରାଯାଇଥାଏ । ନାରୀମାନେ ଏହି ପୋଖରୀରେ ସନ୍ତାନ ଆଶାରେ ପଇସା ପକାଇଥାନ୍ତି ।

ସାଂସ୍କୃତିକ କାର୍ଯ୍ୟକ୍ରମ 
ଓଡ଼ିଶା ସରକାରଙ୍କର ପର୍ଯ୍ୟଟନ ବିଭାଗ ପ୍ରତି ବର୍ଷ ମନ୍ଦିର ପରିସରରେ ତିନି ଦିନ ପାଇଁ ଏକ ନୃତ୍ୟ କାର୍ଯ୍ୟକ୍ରମ, ମୁକ୍ତେଶ୍ୱର ନୃତ୍ୟ ପର୍ବ ଆୟୋଜନ କରନ୍ତି । ଏହି ପର୍ବରେ ଓଡ଼ିଶୀ ନୃତ୍ୟ ଏବଂ ସଂଗୀତର ବୈଶିଷ୍ଟତାକୁ ପାଳନ କରାଯାଇଥାଏ । ରାଜ୍ୟ ସରକାରଙ୍କର ୱେବ ପୋର୍ଟାଲରେ ଏହି ଉତ୍ସବଟିର ୱେବକାଷ୍ଟ କରାଯାଇଥାଏ ।

ଗ୍ୟାଲେରି

ଆଧାର 

ଓଡ଼ିଶାର ଶିବ ମନ୍ଦିର
୧୦ମ ଶତକର ଦେଉଳ
ଭୁବନେଶ୍ୱରର ହିନ୍ଦୁ ମନ୍ଦିର
ଆୟୋଟ୍ରକ୍ସିକ ଏସିଡ (ଇଂରାଜୀ ଭାଷାରେ Iotroxic acid, ଅନ୍ୟ ନାମ ମ୍ୟାଗନେସିଅମ ଆୟୋଟ୍ରକ୍ସେଟ/meglumine iotroxate, ଏକ ପଦାର୍ଥ ଯାହା ରଞ୍ଜନରଶ୍ମି କଲାବେଳେ କଣ୍ଟ୍ରାସ୍ଟ ମିଡିଅମ (contrast medium) ଭାବରେ ବ୍ୟବ‌ହାର କରାଯାଏ । ପିତ୍ତକୋଷ (gall bladder) ଓ ବିଲିଆରି ଟ୍ରାକ୍ଟ (biliary tract) ପରୀକ୍ଷା କଲାବେଳେ ଏହା ବିଶେଷ ଭାବରେ ବ୍ୟବ‌ହାର କରାଯାଏ । ଏହା ଶିରା ଇନଫ୍ୟୁଜନ (slow injection into a vein) ଆକାରରେ ଦିଆଯାଏ ।

ସାଧାରଣତା କୌଣସି ପ୍ରତିକ୍ରିୟା ହୁଏନାହିଁ । ଯଦି କ୍ୱଚିତ ହୁଏ ତେବେ ବାନ୍ତି, ଚମ ଲାଲ ଦେଖାଯାଏ (skin flushing), ମୁଣ୍ଡବଥା, ଗଲୁ ଓ ନିମ୍ନ ରକ୍ତଚାପ (low blood pressure) ହୋଇପାରେ । କ୍ୱଚିତ୍ ବାତ seizures ମାରେ ଆଲର୍ଜି ପ୍ରତିକ୍ରିୟା ହୋଇପାରେ । ଆୟୋଡିନ ଆଲର୍ଜି (iodine allergy) ଥିବା ଲୋକ ଏହା ବ୍ୟବ‌ହାର କରିବା ମନା । ଏହା ଡାଇଓନିକ ଡାଇମର (diionic dimer) ଶ୍ରେଣୀର ଏକ ଆୟୋଡିନ ଥିବା କଣ୍ଟ୍ରାସ୍ଟ ମିଡିଆ (iodine containing contrast media) ଥିବା ପଦାର୍ଥ ।

ଆୟୋଟ୍ରକ୍ସିକ ଏସିଡ ପ୍ରଥମେ ସନ ୧୯୭୬ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକଶିତ ଦେଶମାନଙ୍କରେ (developed world) ଏମଆରସିପି (magnetic resonance cholangiopancreatography ବା MRCP) ମିଳୁଥିବାରୁ ଏହା କ୍ୱଚିତ ବ୍ୟବ‌ହାର ହୁଏ ।

ଆଧାର 

ଔଷଧ
ସିଟାଲୋପ୍ରାମ (ଇଂରାଜୀ ଭାଷାରେ Citalopram, ଏକ ବିକ୍ରୟ ନାମ ସେଲେକ୍ସା/ Celexa, ଏକ ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର (selective serotonin reuptake inhibitor or SSRI) ଶ୍ରେଣୀର ଅବସାଦରୋଧୀ (antidepressant) ଔଷଧ । ପ୍ରମୁଖ ଅବସାଦ ବେମାରୀ, ଅବସେସିଭ-କମ୍ପଲସିଭ ଡିଜଅର୍ଡ଼ର, ପ୍ୟାନିକ ଡିଜ‌ଅର୍ଡ଼ର, ଓ ସୋସିଆଲ ଫୋବିଆ (social phobia) ଆଦି ରୋଗମାନଙ୍କରେ ଏହି ଔଷଧ ଦିଆଯାଏ ।ଏକରୁ ଚାରି ସପ୍ତାହ ମଧ୍ୟରେ ଏହାର ଉପକାରୀତା ଜଣାଯାଏ ।  ଏହି ଔଷଧ ପାଟିରେ ଦିଆଯାଏ ।

ସେଟାଲୋପ୍ରାମର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ନିଦ୍ରା ସମସ୍ୟା, ଯୌନ ସମସ୍ୟା, ଥକ୍କାଣ, ସ୍ୱେଦ ନିର୍ଗତ ଓ ଅସ୍ଥିରତା ଇତ୍ୟାଦି ଲକ୍ଷଣମାନ ଦେଖାଯାଏ । ପ୍ରତିକ୍ରିୟା ସାଂଘାତିକ ହେଲେ ୨୫ ବର୍ଷ ବୟସ ପୂର୍ବରୁ ଆତ୍ମହତ୍ୟା ସଙ୍କଟ, ସେରୋଟୋନିନ ସିଣ୍ଡ୍ରୋମ, ଗ୍ଲକୋମା ଓ ପ୍ରଲମ୍ବିତ କ୍ୟୁଟି (QT prolongation) ହୋଇପାରେ । ଏମଏଓ ଇନହିବିଟର (MAO inhibitor) ନେଉଥିବା ରୋଗୀକୁ ଏହା ଦିଆଯାଏନାହିଁ । ଏହି ଔଷଧ ନେବା ବନ୍ଦ କରିଦେଲେ ଆଣ୍ଟିଡିପ୍ରେସାଣ୍ଟ ଡିସକଣ୍ଟିନୁଏସନ ସିଣ୍ଡ୍ରୋମ (Antidepressant discontinuation syndrome) ହୁଏ ।  ଗର୍ଭାବସ୍ଥାରେ ଦେଲେ ଶିଶୁର କ୍ଷତି ସାଧନ କରିପାରେ ।
 

ସନ ୧୯୯୮ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସିଟାଲୋପ୍ରାମ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ (generic medication) ଭାବରେ ମିଳେ । ସଂଯୁକ୍ତ ରାଷ୍ଟ୍ରରେ ଏହି ଔଷଧର ଏକ ମାସର ଖର୍ଚ୍ଚ ୨୦ ପାଉଣ୍ଡରୁ କମ୍ ମୁଲ୍ୟରେ ମିଳେ ।  ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏକ ମାସର ମୂଲ୍ୟ ୫୦-୧୦୦ ଡଲାର । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ୨୬ ନିୟୁତ ପ୍ରେସକ୍ରିପସନ ହୋଇ ଏହା ୨୧ତମ ସର୍ବାଧିକ ପ୍ରେସକ୍ରିପସନ ହୋଇଥିଲା ।

ଆଧାର

ବାହ୍ୟ ଲିଙ୍କ 
 Cipramil Patient Information Leaflet 
 U.S. National Library of Medicine: Drug Information Portal - Citalopram
 Citalopram on PubMed Health

ଔଷଧ
ଚିକିତ୍ସା ବିଜ୍ଞାନ
ଜଗନ୍ନାଥଙ୍କ ନବକଳେବର ଲୀଳାରେ ବନଯାଗଠାରୁ ବ୍ରହ୍ମ ସଂସ୍ଥାପନ ପର୍ଯ୍ୟନ୍ତ ଶ୍ରୀକ୍ଷେତ୍ରରେ ଷୋଳଟି ମଠ ସମ୍ପୃକ୍ତ ରହିଛନ୍ତି । ସେମାନଙ୍କ ମଧ୍ୟରୁ ଉତ୍ତରପାର୍ଶ୍ୱ ମଠ ଅନ୍ୟତମ । ରାମାନୁଜ ସମ୍ପ୍ରଦାୟର ଶ୍ରୀକ୍ଷେତ୍ରରେ ରହିଥିବା ୧୮ଟି ମଠ ମଧ୍ୟରୁ ଶ୍ରୀମନ୍ଦିର ଉତ୍ତର ଦିଗରେ ରହିଛି ଉତ୍ତରପାର୍ଶ୍ୱ ମଠ । ଜଗନ୍ନାଥଙ୍କ ଉପାସନା ସହିତ ବର୍ଷ ସାରା ଏହି ମଠ ଜଡ଼ିତ ରହିଛି । ତେଣୁ ଏହାକୁ ସ୍ଥାବର ଓ ଅସ୍ଥାବର ସମ୍ପତ୍ତି ଖଞ୍ଜା ହୋଇଛି ।

ଭୂମିକା
ମହାପ୍ରଭୁଙ୍କର ଚାରି ଦାରୁ ଶଗଡ଼ି ଦେବଯାନ ମାର୍ଗଦେଇ କୋଇଲି ବୈକୁଣ୍ଠକୁ ବିଜେ ସମୟରେ ଏହି ମଠର ଦ୍ୱାରାଦେଶରେ ଶଗଡ଼ି ସମ୍ମୁଖରେ ପଣାଭୋଗ କରାଯାଇଥାଏ । ମହାପ୍ରଭୁଙ୍କ ଗୋଲକ ବିଶ୍ରାମ ପରେ ଅଶୌଚପାଳନ ପରିସମାପ୍ତିରେ ଦଇତାମାନେ ତେର ଦିନ ମହାପ୍ରସାଦ ସେବନ କରିଥାନ୍ତି । ଏହି ମଠ ପକ୍ଷରୁ କେତେ ହାଣ୍ଡି ମହାପ୍ରସାଦ ଯୋଗାଇ ଦିଆଯାଏ । ଶ୍ରୀମନ୍ଦିର ବାହାରେ ଦେଶବିଦେଶରୁ ଆସିଥିବା ଭକ୍ତ ବା ତୀର୍ଥଯାତ୍ରୀମାନଙ୍କୁ ଏହି ମଠ ସେବା ଯୋଗାଇଥାଏ । ପ୍ରତିଦିନ ମୋହନଭୋଗ ସହ ବଲ୍ଲଭଭୋଗ ମଧ୍ୟ ଠାକୁରଙ୍କ ପୂଜା ନିମନ୍ତେ ଦିଆଯାଏ।

ପ୍ରସିଦ୍ଧି 
ମରହଟ୍ଟା ଛତ୍ରପତି ଶିବାଜୀଙ୍କ ସେନାପତି ବାବୁରାଓ ଏହି ମଠକୁ ଦାନ ଦେଇଥିଲେ । ମଠ ପ୍ରତିଷ୍ଠା ହେବା ପରେ ମହନ୍ତମାନଙ୍କ ସାଧୁତା ଏବଂ ସିଦ୍ଧିରେ ଉଦ୍‌ବୁଦ୍ଧ ହୋଇ ସେହି ସମୟରେ ଭାରତର ଅନେକ ପ୍ରତିଷ୍ଠିତ ବ୍ୟକ୍ତି ଏହି ମଠ ପ୍ରତି ଆକୃଷ୍ଟ ହୋଇଥିଲେ । ସେମାନେ ମଥାର ଶିଷ୍ୟତ୍ୱ ମଧ୍ୟ ଗ୍ରହଣ କରିଥିଲେ । ପରବର୍ତ୍ତୀ କାଳରେ ମହାପ୍ରଭୁଙ୍କର ସେବାପୂଜା ନିମନ୍ତେ ଏହି ମଠକୁ ସ୍ଥାବର ଅସ୍ଥାବର ସମ୍ପତ୍ତି ଦାନ ସୂତ୍ରରେ ଦେଇଥିଲେ । ଦିନ ଥିଲା ଏହି ମଠ ସମଗ୍ର ଭାରତ ବର୍ଷର ଶ୍ରୀସମ୍ପ୍ରଦାୟର ଅର୍ଥାତ ରାମାନୁଜଚାର୍ଯ୍ୟଙ୍କ ସମ୍ପ୍ରଦାୟର ପ୍ରସିଦ୍ଧ ମଠ ଭାବେ ସୁନାମ ଅର୍ଜନ କରିଥିଲା ।

ଦାନ ଏବଂ ଖଞ୍ଜା
ରାଜା ମାନ ସିଂ ଏହି ମଠକୁ ମଧ୍ୟ ଦାନ କରିଥିଲେ । ଯେଉଁ ତୀର୍ଥଯାତ୍ରୀ, ଭକ୍ତ, ଶ୍ରଦ୍ଧାଳୁମାନେ ମହାପ୍ରଭୁଙ୍କୁ ଦର୍ଶନ ନିମନ୍ତେ ଶ୍ରୀକ୍ଷେତ୍ରକୁ ଆସୁଥିଲେ ସେମାନଙ୍କୁ ଖାଦ୍ୟ ଯୋଗାଇଦେବା ତାଙ୍କ ଦାନର ଉଦ୍ଦେଶ୍ୟ ଥିଲା । ସେତେବେଳେ ଶ୍ରୀକ୍ଷେତ୍ର ଧାମକୁ ଆସିବା ନିମନ୍ତେ ପକ୍କା ରାସ୍ତା ନଥିଲା । ଯାନବାହନର ସୁବିଧା ନଥିଲା । ଭକ୍ତମାନେ ଚାଲି ଚାଲି ଆସିବାଦ୍ୱାରା ବହୁ ଦିନ ଲାଗୁଥିଲା । ରାସ୍ତାରେ ପ୍ରଧାନ ସମସ୍ୟା ଥିଲା ଖାଦ୍ୟପେୟ । ଖାଦ୍ୟାଭାବରୁ ଶ୍ରଦ୍ଧାଳୁ କଲବଲ ହେଉଥିଲେ । ଏହି ସମସ୍ୟା ତଥା ଶ୍ରଦ୍ଧାଳୁଙ୍କ ଦୁଃଖକୁ ରାଜା ମାନସିଂ ସ୍ୱଚକ୍ଷୁରେ ଦେଖିବା ପରେ ଏହାର ନିରାକରଣ ନିମନ୍ତେ ଉତ୍ତରପାର୍ଶ୍ୱ ମଠ ଦାୟିତ୍ୱରେ ସ୍ଥାୟୀ ସମ୍ପତି ଖଞ୍ଜି ଦେଇଥିଲେ । ପରବର୍ତ୍ତୀକାଳରେ ଏହି ମଠକୁ ବାଲେଶ୍ୱର ଜିଲ୍ଲାର ନୀଳଗିରି ମାହଲ ଦାନ ଦେଇଥିଲେ । ଗୋସୁରକ୍ଷା ପାଇଁ ମୋଗଲ ରାଜା ଔରଙ୍ଗଜେବ ପୁରୀ ଜିଲ୍ଲାର ଛଇତନା ନିକଟସ୍ଥ ଗଈଣ୍ଡଳ ଗ୍ରାମର ଏକ ଘାସ ମାହଲ ଦାନସୂତ୍ରରେ ଏହି ମଠକୁ ପ୍ରାଦାନ କରିଥିଲେ । ତାଙ୍କର ଉଦ୍ଦେଶ୍ୟ ଥିଲା, ଏହି ମଠ ପକ୍ଷରୁ ପ୍ରତିଦିନ ଶ୍ରୀମନ୍ଦିର ଆଖପାଖରେ ତଥା ବଡ଼ଦାଣ୍ଡରେ ବୁଲୁଥିବା ଗୋରୁମାନଙ୍କୁ ଘାସ ଖାଇବାକୁ ଦିଆଯିବ । ବର୍ତ୍ତମାନ ପର୍ଯ୍ୟନ୍ତ ଏହି ମଠ ପକ୍ଷରୁ ଗୋରୁଗାଈମାନଙ୍କୁ ଘାସ ଖାଇବାକୁ ଦିଆଯିବାର ବ୍ୟବସ୍ଥା ଚାଲୁରହିଛି । ଏହି ମଠ ପ୍ରତି ଆକୃଷ୍ଟ ହୋଇ ରାଣୀ ଭିକ୍ଟୋରିଆ ମଧ୍ୟ ସ୍ଥାବର ସମ୍ପତ୍ତି ଦାନ କରିଥିଲେ । ମହାପ୍ରଭୁଙ୍କ ନିକଟରେ ପ୍ରତିଦିନ ମହନଭୋଗ ପୂଜା କରିବା ପାଇଁ ଭିକ୍ଟୋରିଆ ଏହି ଦାନ ଦେଇଥିଲେ । ଏହି ମହନଭୋଗ ସହିତ ବଲ୍ଲଭଭୋଗ ମଧ୍ୟ ତାଙ୍କ ଇଚ୍ଛା ଥିଲା । ସେହିଦିନଠାରୁ ମୋହନଭୋଗ ପୂଜା ହେଉଛି । ଏହି ମୋହନଭୋଗ ସହ ବଲ୍ଲଭଭୋଗ ମଧ୍ୟ ଠାକୁରଙ୍କ ପୂଜା ନିମନ୍ତେ ଦିଆଯାଏ । ଏଥି ନିମନ୍ତେ ଉତ୍ତରପର୍ଶ୍ୱ ମଠକୁ କାକଟପୁରଠାରେ ଥିବା ଡେରୁଣିଆ ମୌଜା ରାଣୀ ଭିକ୍ଟୋରିଆ ଦାନ ସୂତ୍ରରେ ଦେଇଥିଲେ ।

ଆଧାର

ପୁରୀ ଜିଲ୍ଲା
ପୁରୀରେ ଥିବା ମଠ
୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ